我居然才看到这个问题,定庵粉失格啊......
已亥杂诗(选部分)
少年击剑更吹箫,剑气箫心一例消。谁分苍凉归棹后,万千哀乐聚今朝。
不是逢人苦誉君,亦狂亦侠亦温文。照人胆似秦时月,送我情如岭上云。
我马玄黄盼日曛,关河不窘故将军。百年心事归平淡,删尽蛾眉惜誓文。
罡风力大簸春魂,虎豹沈沈卧九阍。终是落花心绪好,平生默感玉皇恩。
此去东山又北山,镜中强半尚红颜。白云出处从无例,独往人间竟独还。
亦曾橐笔侍銮坡,午夜天风伴玉珂。欲浣春衣仍护惜,乾清门外露痕多。
太行一脉走蝹蜿,莽莽畿西虎气蹲。送我摇鞭竟东去,此山不语看中原。(别西山)
翠微山在潭柘侧,此山有情惨难别。薜荔风号义士魂,燕支土蚀佳人骨。(别翠微山)
眼前二万里风雷,飞出胸中不费才。枉破期门佽飞胆,至今骇道遇仙回。(记己丑四月二十八日事)
河干劳问又江干,恩怨他时邸报看。怪道乌台牙放早,几人怒马出长安。
猛忆
狂胪文献耗中年,亦是今生后起缘。猛忆儿时心力异,一灯红接混茫前。
梦中作四截句其二
黄金华发两飘萧,六九童心尚未消。叱起海红帘底月,四厢花影怒于潮。
漫感
绝域从军计惘然,东南幽恨满词笺。一箫一剑平生意,负尽狂名十五年。
题盆中兰花四首其一
谥汝合欢者谁子,一寸春心红到死。旁人误作淡妆看,持问燕姬何所似。吾琴未碎百不忧,佳名入手还千秋。合欢人来梦中去,安能伴卿哦四愁。
咏史其二
一样苍生系庙廊,南风愁绝北风狂。羽书颠倒司农印,幕府纵横急就章。奇计定无宾客献,冤氛可顾子孙殃。何年秘客搜诗史,输与山东客话长。
夜坐二首
春夜伤心坐画屏,不如放眼入青冥。一山突起丘陵妒,万籁无言帝座灵。塞上似腾奇女气,江东久殒少微星。从来不蓄湘累问,唤出嫦娥诗与听。
沉沉心事北南东,一睨人材海内空。壮岁始参周史席,髫年惜堕晋贤风。功高拜将成仙外,才尽回肠荡气中。万一禅关砉然破,美人如玉剑如虹。
秋心三首
秋心如海复如潮,但有秋魂不可招。漠漠郁金香在臂,亭亭古玉佩当腰。气寒西北何人剑,声满东南几处箫。斗大明星烂无数,长天一月坠林梢。
忽筮一官来阙下,众中俯仰不材身。新知触眼春云过,老辈填胸夜雨沦。天问有灵难置对,阴符无效勿虚陈。晓来客籍差夸富,无数湘南剑外民。
我所思兮在何所,胸中灵气欲成云。槎通碧汉无多路,土蚀寒花又此坟。某水某山埋姓氏,一钗一佩断知闻。起看历历楼台外,窈窕秋星或是君。
湘月 壬申夏泛舟西湖,述怀有赋。时予别杭州盖十年矣。
天风吹我,堕湖山一角,果然清丽。曾是东华生小客,回首苍茫无际。屠狗功名,雕龙文卷,岂是平生意?乡亲苏小,定应笑我非计。
才见一抹斜阳,半堤春草,顿惹清愁起。罗袜音尘何处?觅渺渺予怀孤寄。怨去吹箫,狂来说剑,两样消魂味。两般春梦,橹声荡入云水。
定风波
除是无愁与莫愁,一身孤注掷温柔。倘若有城还有国,愁绝,不能雄武不风流。多谢尘言千百句,难据,羽琌词笔自今收。晚岁披猖终未肯,割忍,他生缥缈此生休。
金缕曲·赠李生
海上云萍遇。